De ejtastn Inhoite san im Valauf vo de Wandarungsbewegunga vo Nomadn im Zwoastromland und aus Egyptn entstandn, de wo seit ebba 1200 v. Chr. ins Kuitualand Kanaan eigsickat und duatn sesshoft worn san. De Gschicht do driwa san iwa Joarhundate nua vo Mund zu Mund  iwatrogn worn. De schriftliche Aufzeichung und Zammastellung hod um 1000 v. Chr. ogfangt, wia ausm losn Vabund (Amphiktyonie) vo Stämme vo untaschiedlichn Hebrejan a Stootswesn nochm Vorbuid vo de antikn Monarchien entstond gwen is.